
З  А П  И  С  Н  И  К

Од дваесет и шестата редовна седница на Советот на општина Чешиново-Облешево, одржана на ден 30.08.2023 година, во просториите на општината – Сала на Совет.
Седницата започна во 09.00 часот.
Присутни: Слаџана Ангелова, Иван Андонов, Стојан Ангелов, Франческо Наков, Орце Митров, Филип Јосев, Анита Колева, Саше Донев, Славе Донев, Боби Ѓоргиев и Сане Стојанов.
Присутни и: Игор Јанев - претставник на ЈПКД „Облешево“ Моника Накова – директор на ЈОУДГ „Ѕвездички“ Чешиново, Јорданчо Костадинов в.д.Директор на ООУ „Климент Охридски“ Облешево, Ленче Јакимова – директор во ООУ „Страшо Пинџур“ Соколарци и  Весна Горева Малинова – Советник за образование.
Записникот го води Драгица Горгиевска – Раководител на Одделение за  правни и општи работи и јавни дејности

	Се стави на разгледување Записникот од дваесет и петата редовна седница.
	Забелешки на Записникот од дваесет и петата редовна седница:
-Сане Стојанов
	Во дискусијата со директорот на ЈПКД „Облешево“ кажа дека водоводот во с.Кучичино е нерентабилен и неекономичен и селото да го земе под свои ингеренции.

	Записникот со забелешката се стави на гласање.
	Со 11 гласа ЗА, Записникот од дваесет и петтата редовна седница, со забелешката од Сане Стојанов, се усвои едногласно.

	За дваесет и шестата редовна седница Претседателот го предложи следниот:


Дневен ред,

1.Одлука за утврдување на работното време на ЈОУДГ „Ѕвездички“ Чешиново за воспитната 2023 – 2024 година
2.Одлука за давање на Согласност за згрижување на поголем, односно помал број на деца во воспитните групи од бројот на деца утврден со Закон
3.Информација за остварени бруто приходи од работа на пазарот во Облешево за период Јануари-Јули 2023
4.Информација за извршени работи за одржување на јавното осветлување на територија на општина Чешиново-Облешево за месец мај, јуни и јули 2023 година
5.Одлука за давање на согласност за формирање на паралелки во учебната 2023/2024
6.Предлог Одлука за отпис на застарени побарувања по основ на данок на имот на физички  лица  во Буџетот на Општина Чешиново-Облешево за 2023 година
7.Предлог-Одлука за спроведување на постапка за јавно наддавање за продажба на дел од деловен простор сопственост на општина Чешиново-Облешево во село Спанчево
8.Елаборат за процена на настанати штети од поплава  (16.06.2023 година)
9.Годишен план за вработување, за 2024 година, во општина Чешиново-Облешево
10.Одлука за формирање на Локален Совет за Превенција
	11.Предлози, прашања и барања
                                                    

	Дополнување на Дневниот ред:
	-Драгица Горгиевска
	Од страна на ЈПКД „Облешево“ доставен е Годишен план за вработување за 2024 година. Законска обврска е истиот да биде донесен до крајот на овој месец.
	Исто така во тек е повикот за поднесување на проекти за Прекугранична соработка. Ние ќе аплицираме со општина Симитли кои ќе бидат водечки партнер. Потребно е да се донесе Одлука за поддршка и спроведување на проектот „ Подобрување и заштита на природната зелена инфраструктура и намалување на сите форми на загадување на територијата на општините Симитли и Чешиново-Облешево“.
	И како трето дополнување знаете дека имаме недостаток на кадар во одделението за урбанизам. Побаравме да се склучи Договор за меѓуопштинска соработка со општина Кочани, но за жал не добивме позитивен Одговор. Има некои можности таква соработка да се побара да се склучи  со општина Гази Баба и затоа потребно е да се донесе Одлука за утврдување на предлогот за воспоставување на меѓуопштинска соработка.

	Се премина на гласање на Дневниот ред со дополнителните измени.
Дневниот ред со измените се усвои со 11 гласа ЗА.

Точката Одлука за давање на согласност на Годишниот план за вработување за 2024 година на ЈПКД „Облешево“ ќе се разгледа како Точка 5.
Точките 5, 6, 7, 8,9, и 10 преминуват во точки 6, 7, 8, 9, 10 и 11.
Точката Одлука за поддршка и спроведување на проектот „ Подобрување и заштита на природната зелена инфраструктура и намалување на сите форми на загадување на територијата на општините Симитли и Чешиново-Облешево ќе се разгледа како Точка 12.
Точката Одлука за утврдување на предлогот за воспоставување на меѓуопштинска соработка ќе се разгледа како Точка 13.
Точка 11 преминува во Точка 14.


1 Точка (Одлука за утврдување на работното време на ЈОУДГ „Ѕвездички“ Чешиново за воспитната 2023 – 2024 година)

-Моника Накова
Законска обврска согласно Законот за заштиота на деца. Секоја година пред почетокот на воспитната година основачот го утврдува работното време на градинката. Останува исто како и претходната година од 6.30 до 16.30 часот.


Без дискусија се донесе Одлука за давање на Согласност за утврдување на работното време на ЈОУДГ „Ѕвездички“ Чешиново за воспитната 2023 – 2024 година.


2 Точка (Одлука за давање на Согласност за згрижување на поголем, односно помал број на деца во воспитните групи од бројот на деца утврден со Закон)

-Моника Накова
Исто како и за претходната Одлука и за оваа согласно Законот за заштита на децата основачот дава согласност.
На пример во Спанчево таму бројот на дечиња треба да е 22 а лани имавме згрижено 29 дечиња. Оваа Одлука е со цел да можат да се згрижат сите дечиња колку што имаме можност да одговориме на потребите. За јасли законскиот максимум е 15 а имавме 17 бебиња. Во средна група пак имаше помал број, 18 дечиња. Во останатите групи во Чешиново беа 25-26 дечиња. Во текот на воспитната година имавме доста ослободени места по разни основи. Имавме и недостаток на кадар па затоа и не сакавме да згрижиме поголем број на дечиња.
-Славе Донев
Но сега сите се вратени на работа?
-Моника Накова
Оваа воспитна година ќе стартуваме комплетни. Имаме 5 ангажирано преку ПАВ. Оваа година ќе имаме и деца од Подлог и 1-2 дечиња од Тркање. Имаме простор и можеме да ги згрижиме. Секако предност имаат дечињата од Нашата општина.
-Сане Стојанов
Дали ланската воспитан година имаше дечиња од Нашата општина кои беа на листа за чекање?
-Моника Накова
Имаме распоред за земање на дечињата. Не може сите кои се пријавени да ги земеме наеднаш. За новите дечиња има период на прилагодување и затоа дечињата се земаат постепено.

Се премина на гласање.
Со 11 гласа ЗА се донесе Одлука за давање на Согласност за згрижување на поголем, односно помал број на деца во воспитните групи од бројот на деца утврден со Закон.

3 Точка (Информација за остварени бруто приходи од работа на пазарот во Облешево за период Јануари-Јули 2023)

	-Игор Јанев
Претходно пракса беше секој месец да се доставува Извештај за приходите од пазарот. Околностите се сменија, приходите се многу намалени. Може тоа да го видете и од табеларниот приказ. Дадени се збирни податоци за 7 месеци.

	Без дискусија се премина на гласање.
	Со 11 гласа ЗА се донесе Заклучок за усвојување на Информацијата.


	4 Точка (Информација за извршени работи за одржување на јавното осветлување на територија на општина Чешиново-Облешево за месец мај, јуни и јули 2023 година)

-Сане Стојанов
Во табеларниот приказ стои поправка на дефекти. Знаеме дека Јавното Претпријатие нема вработено електричар па ме интересира кој ги сервисира овие услуги. Доколку тоа е надворешно лице тоа е многу работа и финансии. Друго прашање е дали тоа надворешно лице има пристап (да влегува) до трафостаница.
-Игор Јанев
Знаеме дека општината има склучено Договор за јавно приватно партнерство за јавното осветлување. Се она што не е опфатено со тој Договор за ЈПП е дадено на одржување на Јавното Претпријатие. За оваа услуга е склуќен Договор со општината. Претходно имавме вработено електричар но лицето замина во пензија. Сега тоа не е случај. Имаме склучено Договор за дело со надворешен соработник.
До трафостаница немаме пристап. Мораат да дојдат од ЕВН за да отклучат. Некогаш поправката баш поради таа причина доцни. Ќе ни кажат од ЕВН дека ќе дојдат но ги нема. Тие прво ги сервисираат нивните дефекти, ние сме на чекање.
-Сане Стојанов
Какви се трошоците лицето (електричарот0 да биде вработено или да биде ангажирано по Договор за дело?
-Игор Јанев
Не е до мене да ја дискутирам кадровата политика на претпријатието, но не е во ред да се има вработено лице а телеком ги зема сите пари од Јавното осветлување, а не испорачува услуга.
Со услугата која по Договор ја наплаќаме нема средства за една минимална плата доколку лицето би било вработено. Во моментов нема финансии за тоа.
-Сане Стојанов
Парите ги зема телеком а не испорачува услуги?
-Игор Јанев
Јас верувам дека е така.
-Сане Стојанов
Штетата од ваквиот договор ја трпи населението.


По дискусијата се премина на гласање.
Со 11 гласа ЗА се донесе Заклучок за усвојување на информацијата.


5 Точка (Годишен план за вработување, за 2024 година, во ЈПКД „Облешево“)

-Игор Јанев
Сите слободни работни места по систематизацијата ги ставивме во Годишниот план за вработување. Се работи за 3 места: одржувач на паркови и зеленило, магационер и соработник за справување со кризи. Последното место, звањето за истото е ставено по налог на инспектор дека во систематизацијата морало да има предвидено такво работно место. Како што кажав во планот се ставени сите три слободни работни места но дали истите ќе бидат реализирани е прашање. Ланската година планот се реализира за две места Утоварачи на смет.
-Сане Стојанов
Ако беа предвидени и 5 и 10 работни места за утоварачи на смет ќе гласав ЗА. Не можам да се помирам со фактот дека ѓубре утовара лице со завршено високо образование а камионот (тракторот) го вози лице со основно образование. Со тоа никако не можам да се помирам. Затоа за оваа Точка ќе бида воздржан.
-Игор Јанев
Не е од вчера проблемот со екипираност во јавното претпријатие. Но со последните две вработувања донекаде се реше проблемот за утоварачите на смет или тоа го решававме преку сезонските работници. Минатата недела се случи неколку вработени да бидат отсутни во ист ден од разно разни причини. За да не трпи населението моравме некако да направиме и тој ден да се изврши услугата изнесување на смет. Претпоставувам дека се работи за тој ден тоа што го имате видено.
-Сане Стојанов
Не може човек со факултетска диплома да товари ѓубре со осмо одделение да взои трактор.

По дискусијата се премина на гласање.
Со 9 гласа ЗА и 2 гласа Воздржани се донесе Одлука за давање на Согласност на Годишниот план за вработување за 2024 година во ЈПКД „Облешево“.

	6 Точка (Одлука за давање на согласност за формирање на паралелки во учебната 2023/2024)

-Весна Горева Малинова
Секој почеток на нова учебна година се формираат нови паралелки. Законската рамка за број на ученици во една паралелка се движи од 20-30 ученика. Кај нас сите паралелки се под законскиот минимум од 20 ученика. Табелите како се формирани паралелките се дадени од директорите на училиштата шпо нивни видувања како е нај исправно да бидат формирани паралелките.
На самата седница имате една измена од првично дадената табела во ООУ „Страшо Пинџур“ прво одделение да биде чиста паралелка а 2 и 3 да биде комбинирана. Бројот на деца не се менува меѓутоа по видување на наставниците прво одделение е подобро да биде чиста паралелка.
-Ленче Јакимова
Повеќе од 10 деца не треба да биде комбинирана паралелка што ова не е случај. Тука се 12 дечиња. Да се направеше комбинирана паралелка со прво одделение повторно ќе беа 12 дечиња.
-Весна Горева малинова
Како и секоја година и оваа година побаравме мислење од МОН. Досега ниедна учебна година немаме добиено ниту позитивна согласност ниту негативно мислење, од тие причини а во согласност со Закон основачот дава согласност.
Во однос на ланската учебна година имаме две паралелки помалку. Во Теранци и во Бања по една паралелка.
-Јорданчо Костадинов
И за училиштето Климент Охридски имате табеларен преглед.
-Ленче Јакимова
Ние имаме ист број на паралелки као лани 21. Како што кажав законски е кобинирана паралелка да не е повеќе од 10 ученика но ние имаме исклучок со една паралелка од 11 ученика во Спанчево и една од 12 ученика во Чешиново.
-Јорданчо Костадинов
Кај Нас како што може да видите од табелите се 23 паралелки. Измени има во училиштето во Теранци, ќе има комбинирана паралелка од три одделенија и тоа прво, второ и трето одделение. Имаме само едно прваче. И во Бања е комбинирана паралелка што Законски не е дозволено, но околностиоте се тие, тој е бројот на дечиња и мора така да постапиме.

По дискусијата се премина на гласање.

Со 11 гласа ЗА се донесе Одлука за давање на Согласност за формирање на паралелки во учебната 2023/2024 во ООУ „Климент Охридски“ Облешево и ООУ „Страшо Пинџур“ Чешиново.

-Ленче Јакимова
Процедурално едно прашање, а поднесов и писмено барање за истото. Се работи за прогласување на ученик на генерацијата и паричната награда која се дава на истиот од општината. Согласно Правилникот може да бидат прогласени тројца ученика на генерацијата. Оваа година кај нас беа двајца. Одлуката која сте ја донеле е средствата да се исплатат на прво рангираниот. Ние немаме прво рангиран и двајцата се исто рангирани. Нека се подели наградата така да биде Одлуката ако не може да се одобри по 6.000,00 денари за двајцата.
-Боби Ѓоргиев
Нашата Одлука не е дека не треба да се исплати и другиот ученик на генерација, туку тој да се исплати од Буџетот на училиштето.
-Ленче Јакимова
Тоа не е можно. Ние ниту имаме средства во Буџетот, ниту имаме планирано средства за таа работа.
-Драгица Горгиевска
Секоја година пред завршување на календарската година и пред донесување на Буџетот за наредната година се изготвуваат Програми за разни намени. Програмите содржат и финансиска конструкција за активности кои е планирано да се спроведат во наредната година. Овие Програми Советот ги донесува, а средствата во Програмите влегуваат и во Буџетот. Конкретно за оваа работа во Програмата за награди и подароци во основното и предучилишното образование и воспитание во Општина Чешиново-Облешево за 2023 година предвиден е Буџет од 12.000,00 денари како парична награда за ученик на генерацијата , по 6.000,00 денари за ученик од двете Основни училишта. Доколку сметате дека треба да има измени во овој дел на Програмата пред донесување на истата дајте свои предлози и истите ќе бидат разгледани на седница на Совет.
-Ленче Јакимова
Но Вие многу касно ја донесувате оваа Одлука. Еуфоријата на учениците кои се прогласени за ученик на генерацијата веќе не е таа бидејки тие веќе не се ученици во Нашето училиште. Тоа треба да го направите во месец Мај.
-Драгица Горгиевска
Одлуката се донесува откако Вие ќе ни доставите Ваша Одлука. Пред тоа Ние немаме основ да се донесе. Ако ни доставите во Мај тогаш и ќе биде донесена Одлуката од Советот.
-Орце Митров
Ако училиштето нема пари и кога се донесе Одлуката кажав и сега ќе кажам јас ќе ги дадам пола од средствата од мене. И директорот на Јавното Претпријатие кажа дека ќе ги даде пола од средствата.
-Ленче Јакимова
За наредна година ставете повеќе средства.
-Орце Митров
Досега беше само по еден ученик на генерација од двете училишта.
-Ленче Јакимова
Пред околу 7-8 години имавме двајца. 
И двајцата ученици имаат постигнато успеси и наставничкиот колегиум не можеше да се одлучи за еден а Правилникот дозволува да бидат прогласени до 3 ученици.

Се прочита Барањето од ООУ „Страшо Пинџур“ Соколарци со кое бараат Советот да донесе Одлука да се одобрат средства за училишен оброк за деца од социјално загрозени семејства и тоа за Ивана Донева и Столе Донев од с.Соколарци и за Стефан Костов и Сара Јаневска од с.Спанчево.

Со 11 гласа ЗА се донесе Одлука за надомест на трошоци за училишен оброк за деца од социјално загрозени семејства од по 80,00 денари од ден за ученик во денови кога се посетува настава во училиштето.
Градоначалникот на општината да склучи Договор за услуга со локални маркети во близина на училишните згради во Соколарци и Чешиново каде што учениците посетуваат настава.

7 Точка (Предлог Одлука за отпис на застарени побарувања по основ на данок на имот на физички  лица  во Буџетот на Општина Чешиново-Облешево за 2023 година)

-Драгица Горгиевска
Ова е по Барање на колегите од даночно книговодство и од сметководство.
Се работи за долгови кои се застарени и не можат да се наплатат а во Буџетот на општината се провлекуваат како ненаплатени приходи.
Долговите се до 2008 година, пренесени уште кога даноците се наплаќаа преку Управа за јавни приходи. Ги има уште од 70 и некоја година, 80 и некоја и слично. Многу од тие даночни обврзници се починати, некои објекти на лице место ги нема.
По пресметката дадена од даночно книговодство се работи за 295 даночни обврзници (физички лица) со вкупен долг од 724.546,00.
Текстуалниот дел на Предлог-Одлуката ќе трпи измени но сумата од 724.546,00 останува таа.
-Сане Стојанов
Овде не стои дека е долг до 2008 година.
-Драгица Горгиевска
Како што реков текстот ќе трпи измени и во Одлуката ќе биде наведено дека е долг заклучно со 2008 година.

Се премина на гласање.
Со 11 гласа ЗА се донесе Одлуката за отпис на застарени побарувања по основ на данок на имот на физички  лица  во Буџетот на Општина Чешиново-Облешево за 2023 година.

8 Точка (Елаборат за процена на настанати штети од поплава  (16.06.2023 година))

-Слаџана Ангелова
Овде лично сум заинтересирана. Што со Нас кои не поднесовме барање а имаме претрпено штета. Ние испаѓаме колатерална штета. 
-Сане Стојанов
И на претходната седница дискутирав за ова и сега ќе кажам. Не биле Нашите стари глупи кога правеле покрај своите куќи одводнителни канали. Тоа го правеле од зор. А сега што има на тоа место, паркови , помошни објекти. И што се случува при поголеми врнежи од дожд нема каде да се акумулира водата и се поплавуваат куќите и помошните објекти. Може тоа што сега го имат направено ќе им нанесе штета на некои идни генерации нивни деца, внуци. Со климатските промени ќе има се повеќе вакви ситуации.

Се премина на гласање.
Со 10 гласа ЗА и 1 глас Воздржан се донесе Одлука за усвојување на Елаборатот за процена на настанати штети од поплава  (16.06.2023 година).




9 Точка (Годишен план за вработување, за 2024 година, во општина Чешиново-Облешево)

Без дискусија од присутни 10 членови на Советот во просторијата за време на гласањето Едногласно се донесе Одлука за давање на согласност на Годишниот план за вработување за 2024 година.


10 Точка (Одлука за формирање на Локален Совет за Превенција)

-Славе Донев
Пред почетокот на седницата Комисијата за мандатни прашања, избори и именувања одржа состанок.
Водејки се по методологијата каков треба да биде составот на членовите на Локалниот Совет за Превенција го даваме следниот Предлог на усвојување на Советот:
-Претседавач Градоначалникот на општината.
-За членови: Претседателот на Советот, Командирот на ПС Кочани, Односи со јавност Ивана Миленкова од општината. Членови Славе Донев и Саше Донев и секретар Франческо Наков.

Без дискусија од присутни 10 членови на Советот во просторијата за време на гласањето Едногласно се донесе Одлука за формирање на Локален Совет за Превенција.
Членови на Советот се:
Претседавач – Градоначалникот Далибор Ангелов
Членови: Претседателот на Совет Орце Митров
                 Командирот на ПС Кочани
                 Ивана Миленкова – Односи со јавност      
                 Франческо Наков – секретар
                 Славе Донев
                 Саше Донев.

 11 Точка (Одлука за  поддршка и спроведување на проектот „Подобрување и заштита на природната зелена инфраструктура и намалување на сите форми на загадување на територијата на општините Симитли и Чешиново-Облешево“)

-Драгица Горгиевска
Како што реков на претстојниот повик за прекугранична соработка општина Чешиново-Облешево ќе аплицира со проектот „Подобрување и заштита на природната зелена инфраструктура и намалување на сите форми на загадување на територијата на општините Симитли и Чешиново-Облешево“. Проектот се однесува на зелена инфраструктура во урбани населени места, конкретно да се направат некои содржини во паркот во Облешево.

Од присутни 10 членови на Советот во просторијата за време на гласањето Едногласно се донесе Одлуката.






12 Точка (Одлука  за утврдување на предлогот за воспоставување на меѓуопштинска соработка)

-Драгица Горгиевска
Знаете дека пред некој месец донесовте ваква Одлука за утврдување на предлог за меѓуопштинска соработка со општина Кочани. А жал помина законскиот рок од 90 дена за разгледување и усвојување на истата и не добивме позитивен одговор од општина Кочани.
За да се исполнат надлежностите согласно ЗЛС овој пат ќе побараме склучување на Договор за МОС со општина Гази Баба. Повторно во делот на урбанизам.

Без дискусија од присутни 10 членови на Советот во просторијата за време на гласањето Едногласно се донесе Одлуката.


13 Точка (Предлози, прашања и барања)

Се прочита Барањето од група граѓани од село Жиганци кои бараат интервенција со градежна машина покрај игралиштето во селото чистење на суводолина и чистење на канал (долот) кој поминува покрај куќите кај игралиштето
-Орце Митров
Јас веднаш ќе кажам дека сум ЗА. Немаме член на Совет од село Жиганци и ова е прво барање од нивна страна.

Се премина на гласање.
Од присутни 10 членови на Советот во просторијата за време на гласањето Едногласно се донесе Одлука за усвојување на Барањето на група граѓани од село Жиганци.

Се прочита Барањето за финансиска помош од Блашка Давчева која бара финансиски средства за нејзиниот брат Цане Јосифов – лице без никакво примање.
-Саше Донев
Бидејки се работи за лице од село Уларци јас ќе ја објаснам ситуацијата.
Точно е тоа дека ова лице нема апсолутно никакви примања. До скоро живееше со неговиот брат кој имаше некаква пензија, но тој почина и сега Цане живее сам без денар приход. Колку и да се одобри тие пари нема да му стигнат за нисто, но да одобриме 6.000,00 денари, барем да се рече дека нешто има одобрено.

Се премина на гласање.
Од присутни 10 членови на Советот во просторијата за време на гласањето Едногласно се донесе Одлука за финансиска помош од 6.000,00 денари.

Се прочита Барањето од Ивица Ѓоргиев кој бара финансиска помош за лекување на неговиот син Љупче Горгиев за лекување во Република Турција.
-Орце Митров
Треба да се помогне, јас лично од мене ќе дадат 50 Евра.

Од присутни 10 членови на Советот во просторијата за време на гласањето Едногласно се донесе Одлука за финансиска помош од 30.000,00 денари

                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                           
-Сане Стојанов
5.000,00 денари и јас ќе дадам за детето.
Сакав да дискутирам за некои работи сметајки дека и Градоначалникот ќе биде на седницата.
Месна Заедница Кучичино од свои средства има направено водовод во селото. Истиот подолг период е даден на стопанисување и управување на Јавното Претпријатие. На последната седница и не само на неа беше кажано дека и Јавното Претпријатие и општината имаат само штета од водоводот. Па да ни се даде писмено дека не го сакате и ние да го дадеме на стопанисување и управување на општина Зрновци или општина Карбинци, има револт кај граѓаните испаѓа дека ние сме вишок. Претпријатието има Управен и Надзорен одбор. Колку пати реагирав да се изнајде механизам да се казнат тие што крадат вода. Последните три месеци се иселија 19 луѓе од селото. Вода претходно имаше за сите, за сега да се каже дека вода нема и водоводот е нерентабилен. Срамота е да се каже дека вода нема. Депонијата чуре. Граѓаните не сакаат да плаќаат и канализација се додека не се стави повторно во функција пречистителната станица. Ако Градоначалникот го поддржува директорот нека каже. Зрновци има канал, дојдоа блиску до нас. Покрај нас мине канал вода нема. 7 луѓе вчера заминаа за Хрватска. Се најавува дека ќе се блокираат возуилата до депонијата. Во Бурилчево се жалат ѓубрето не се изнесува од пред куќите туку треба стари луѓе од по 80 и повеќе години да ги носат кантите во контејнерите на сред село. Поминаа скоро две години од актуелниот мандат и не сум овде да напаѓам некого туку да има добробит за сите граѓани. Селото останува без луѓе. Едноставно тоа боле. Не е толку до немањето на пари, проблемите се други. Цела фамилија замина. 7 луѓе во Хрватска, 4 во Швајцарија 2 во Словенија. За само 3 месеци 19 луѓе. Се помалку и помалку население имаме. Јавна пофалба до директорот на Јавното Претпријатие што беше од Чешиново, Стојанче.  За секоја работа беше присутен во селото.
За барањата кои писмено се поднесуваат доставете писмен одговор.
Во врска со лежечките полицајци дали сите стандарди се спазени за улицата во Чешиново.
-Драгица Горгиевска
Одамна не се практикува писмен одговор по донесена Одлука од причини што веќе наредниот ден на тие што им е одобрена чекаат пред врата да се реализира Одлуката и се повикуваат на писменото напишано. 
Во Чешиново се спазени сите стандарди за лежечките полицајци.
-Сане Стојанов
На локалниот пат кај мостот обрасната вегетација. Пред извесен период имаше сообракајка. Луќето дошле на свадба од Словенија и поради непрегледност на патот направиле сообраќајка. 
Зошто сеуште пречистителната станица во Кучичино не се става во функција.
[bookmark: _GoBack]Некни ме повикаа од Бурилчево, правена е каскада, ама поради непрописна изведба или од некоја друга причина водата протекува и под неа. При поголема надојдена вода таму ќе има проблем ако не се санира тоа. Сега нивото на водата е намалено и може тоа да се направе. Дали тоа од страна на изведувачот е така направено?
-Франческо Наков
Во Спанчево дури имаше проблеми со недостаток на вода изгледа сега имаме проблеми од вишок на вода. Вода тече по патот а никој не го санира дефектот. Тоа е со месеци. Дали е интервенирано нешто?
-Славе Донев
Па тоа е пред Ико, кој да интервенира кога тој секој ден мине од таму.

